Na temelju članka 107. Zakona o odgoju i obrazovanju u osnovnoj i srednjoj školi (»Narodne novine«, broj 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17. i 68/18.), **Katolička osnovna škola „Ivo Mašina“ u Zadru**, Trg sv. Stošije 2, raspisuje

#### N A T J E Č A J

za zasnivanje radnog odnosa za radno mjesto

1. **Spremač/spremačica - na neodređeno nepuno radno vrijeme 20 sati tjedno –1 izvršitelj/ica**

Uvjeti za radno mjesto prema članku 106. Zakona o odgoju i obrazovanju u osnovnoj i srednjoj školi, prema odredbama Ugovora o Katoličkim osnovnim i srednjim školama sklopljenog između Vlade RH i HBK, Odredbama Hrvatske biskupske konferencije o katoličkim osnovnim i srednjim školama od 17. rujna 2013. g., te Zakona o potvrđivanju ugovora između Svete Stolice i Republike Hrvatske o suradnji na području odgoja i kulture ("Narodne novine", Međunarodni ugovori, br. 2/97.).

Za sva radna mjesta **uz pisanu prijavu na natječaj** potrebno je priložiti: životopis te preslike: javne isprave kojom se dokazuje stupanj i vrsta stručne spreme; domovnice, uvjerenja o nekažnjavanju u smislu članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja), potvrde Hrvatskog zavoda za mirovinsko osiguranje o podacima evidentiranim u bazi podataka HZMO-a, odnosno Elektronični zapis (ne stariji od dana objave natječaja).

Kandidati koji ostvaruju prednost pri zapošljavanju sukladno Zakonu o hrvatskim braniteljima iz Domovinskog rata i članovima njihovih obitelji ( " Narodne novine"  br. 121/17 ) dužni su uz sve dokaze o ispunjavanju traženih uvjeta iz natječaja, priložiti sve dokaze o ispunjavanju prava prednosti sukladno članku 103. istog zakona/ poveznica na <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve dokaze o ostvarivanju prava prednosti na koje se poziva.

Isprave se prilažu u neovjerenom presliku.

Rok za podnošenje prijava je 8 dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Katoličke osnovne škole „Ivo Mašina“ u Zadru.

Prijave na natječaj s dokazima o ispunjavanju uvjeta iz natječaja dostavljaju se poštom na adresu:Katolička osnovna škola „Ivo Mašina“ u Zadru, Trg sv. Stošije 2 , 23000 Zadar, s naznakom „za natječaj“.

Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati.

Kandidati koji dostave potpune i pravovremene prijave te ispunjavaju formalne uvjete iz natječaja

biti će pozvani na motivacijski razgovor.

Za upite kandidati se mogu javiti na broj telefona 023/254-053.

KLASA: 602-03/18-01/*52*  Ravnatelj:

URBROJ: 2198-1-48-18-1

Zadar, 9. studenoga 2018. Don Roland Jelić